Sei Nochfoiga, da Erbprinz und spadare Markgraf Georg Wilhelm beginnt 1701 mitn Bau vo da damois sejbständign Stod St. Georgen am See (heitiga Stodtei St. Georgen) mitn sogenenntn Ordensschloss, am Rathaus, am Gfängnis und a kloana Kaserne. 1705 stiftet er den Orden der Aufrichtigkeit (ordre de la sincérité), der 1734 in  Roada-Adler-Orden umbenannt worn is und laßt de Ordenskirche erbauen, de 1711 vollendet worn is. 1716 is in St. Georgen a fiastliche Fayencemanufaktur eigrichtet worn. Aa des erste Schloß im Park da Eremitage is in dera Zeit vo Markgraf Georg Wilhelm (1715-1719) errichtet worn. Ois Ersatz fia des 1440 in da Mittn vom Marktplatz erbaute und bei oam da Stådbrände zerstörte Rathaus kafft da Stådrat 1721 des Palais da Baronin Sponheim (das heitige Oide Rathaus). Im Joar 1735 is duach a private Stiftung a Altenheim, des so ghoaßne Gravenreuther Stift in St. Georgen gründet worn. De Kosten fia des Gebäude ibaschreiten zwar de Mittel da Stiftung, aba dafia springt da Markgraf Friedrich ei. An Hehpunkt vo da Stådgschichte erlebt Bayreith in da Regierungszeit (1735-1763) vom Markgrafenpaar Friedrich und Wilhelmine vo Bayreith, da Lieblingsschwester vo Friedrich am Groaßn. In dera Zeit entstengan unta Leitung der Hofarchitekten Joseph Saint-Pierre und Carl vo Gontard vei repräsentative Bauten und Anlagen: des Markgräfliche Opernhaus ois reich ausgestattetes Barocktheater (1744-1748), de Umgstoitung und Erweiterung da Eremitage mitm Bau vom Neien Eremitage-Schloß mit Sonnentempel (1749-1753), da Bau vom Neien (Ståd)-Schloß mit Hofgarten (1754 ff.), nåchdem des Oide Schloß duach Unachtsamkeit des Markgrafn ausgebrannt gwen is, und aa de prächtige Ståderweiterung in da heitign Friedrichstraß. De oidn finsteren Torhäuser san niedagerissen worn, wei sie verteidigungstechnisch veroitet und de Mauern fia de weitere Stådentwicklung hinderlich warn. 1742 kimt's zua Gründung vo da Friedrichs-Akademie, de 1743 zua Universität erhoom worn is, aba weng da ablehnenden Haltung da Beväikerung nåch schwaare Ausschreitungen no im gleichen Joar nåch Erlanga verlegt worn is. Da besteht sie ois Universität bis heit. Vo 1756 bis 1763 besteht aa a Akademie da frein Künste und Wissenschaften. De Markgräfin Wilhelmine stirbt 1758. Markgraf Friedrich heirat zwar no oamoi, de Ehe war aba nur kurz und ohne Nåchkomma. Nåch'm Doad vom Markgrafn Friedrich im Jåhr 1763 wandern vei Künstler und Kunsthandwerker nåch Berlin bzw. Potsdam ab, um fia Kine Friedrich den Groaßn zum arbatn, wei da Nåchfoiga Markgraf Friedrichs, Markgraf Friedrich Christian håt weder Geld no Sinn fia de Kunst.